mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de uk ru mk mk en hbs_lat mk mk mk mk mk mk mk mk mk mk mk mk en mk en mk hbs_lat en hbs_lat hbs_lat pt mk mk mk mk en mk uk en hbs_lat en id de mk en en en
Нашите хероини: Мирјана Милутиновиќ | Balkansmedia
Balkansmedia.org во текот на месец март ќе ги претстави и ќе прослави само неколку од милионите жени во медиумите кои секојдневно ги уриваат бариерите и го трасираат патот за младите генерации на новинарки и на медиумски работнички. Во соработка со илустраторката Лејла Ахмедспахиќ, една од илустраторките која работеше и на проектот #ŽeneBiH, ќе можете да видите 6 исклучителни илустрации за 6 неверојатни медиумски работнички на Балканот за да ве запознаеме со жените во медиумите и надвор од рамките на вашите држави и за да им дадеме надеж на младите генерации на медиумски работнички дека не се сами, дека имаат поддршка и дека имаат темели од кои можат да почнат.
Денес ја претставуваме нашата хероина Мирјана Милутиновиќ, директорка на радиото Kontakt Plus од Косовска Митровица.
Мирјана Милутиновиќ е родена на 20. 12. 1973 година во Косовска Митровица, каде завршила основно и средно училиште.
Студирала на Филолошкиот факултет, на отсекот Книжевност и српски јазик на Универзитетот во Приштина. Кратко време работела и во образование.
Иако радиото како медиум ѝ било многу привлечно уште од најраната младост и тинејџерските денови, таа никогаш не се обидела да проба да го работи тоа, пред сѐ поради нејзината природа, која не се совпаѓа со стремежот за јавен настап, но и поради ограничените можности во понудата на медиумите во тоа време.
Сепак, со промената на животните околности и планови, по конфликтот во Косово во 1999 година, започнала со работа во медиумите.
Вечерната забавна програма, утринската програма, уредничка на утринската програма, новинарка на информативната редакција, главна и одговорна уредничка, така брзо се менувале обврските и работните места. Била дописничка на ANEM и на радиото B92.
Во ноември 2004 година е назначена за директорка на радиото Kontakt Plus од Косовска Митровица. За целосно да се посвети на менаџерската работа, односно со водење и управување на медиумот, таа се откажала од дописничката кариера.
Kontakt Plus радиото станува еден од најзначајните медиуми во Косово, пред сѐ поради професионалното известување и поради специфичните тематски програми и проекти што ги спроведува, а кои промовираат вистински индивидуални и општествени вредности и меѓукултурно поврзување, што е особено значајно за регионот од каде што известува.
Редакцијата на Kontakt Plus радиото од 2012 година го уредува и информативниот портал www.radiokontaktplus.org.
Таа поминала многу обуки и школи од областа на новинарството, маркетингот, менаџментот и управувањето со медиумите. Обуките биле организирани од USAID/IREX Косово, INTERNEWS Косово, Deutsche Welle, BBC, OEBS, ANEM, Министерството за култура на Република Србија, Medienhilfe итн.
Мирјана е и Претседател на KOSMA мрежата (мрежа на радио станици од Косово кои ја емитуваат програмата на српски јазик). Таа е мажена и мајка е на три деца.
Илустрација на Лејла Ахмедспахиќ
PoorNot so pooraveragegoodvery good
Imate prijedlog ili komentar? Javite nam se!
ИЗВЕСТУВАЊЕ ЗА ВОЕНИТЕ КОНФЛИКТИ И ЗА БЕГАЛЦИТЕ БЕЗ ПОДДРШКА НА ГОЛЕМА РЕДАКЦИЈА: Искуство од полско-украинската граница
Нашите хероини: Јелена Васиќ
Нашите хероини: Гордана Бјелетиќ
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.